b'\n_START_ARTICLE_\n24. velja\xc4\x8de u Domovinskom ratu\n_START_PARAGRAPH_\nDomovinski rat po nadnevcima: 24. velja\xc4\x8de u Domovinskom ratu._NEWLINE_1990._NEWLINE__NEWLINE_- U dvorani "Vatrosalv Lisinski" u Zagrebu po\xc4\x8deo dvodnevni Prvi op\xc4\x87i sabor Hrvatske demokratske zajednice, na kojem sudjeluje oko dvije tisu\xc4\x87e delegata iz zemlje i svijeta, predsjednik HDZ-a dr. Franjo Tu\xc4\x91man otvorio Sabor._NEWLINE__NEWLINE_- U uvodnom izlaganju na Prvom op\xc4\x87em saboru HDZ-a predsjednik Zajednice dr. Franjo Tu\xc4\x91man istaknuo da \xc4\x87e HDZ stvoriti sve pretpostavke da bi hrvatski narod samostalno odlu\xc4\x8divao o svojoj sudbini, imao pravo na samoodre\xc4\x91enje I dr\xc5\xbeavnu suverenost._NEWLINE_1991._NEWLINE__NEWLINE_- Unato\xc4\x8d policijskoj zabrani, u centru Dalja okupilo se nekoliko tisu\xc4\x87e Srba iz tog sela te okolnih mjesta na skupu podr\xc5\xa1ke Predsjedni\xc5\xa1tvu SFRJ i JNA, no bio je to samo "klasi\xc4\x8dni" antihrvatske miting._NEWLINE_1992._NEWLINE__NEWLINE_- Predsjednik Zaklade za ljudska prava ameri\xc4\x8dkog Kongresa David Phillips osudio zvjerstva srpskih trupa po\xc4\x8dinjena u ratu protiv Hrvatske i pozvao SAD da priznaju Republiku Hrvatsku._NEWLINE__NEWLINE_- Ofenziva jugovojske i \xc4\x8detnika na Skradin._NEWLINE__NEWLINE_- Andrija Andabak i Josip Magdi\xc4\x87, iz Nu\xc5\xa1tra, od rujna pro\xc5\xa1le godine do potpisivanja primirja 3. sije\xc4\x8dnja, uni\xc5\xa1tili 27 neprijateljskih tenkova i 2 oklopna transportera._NEWLINE__NEWLINE_- U Banja Luci progla\xc5\xa1ena tzv. republika srpska u BiH._NEWLINE_1993._NEWLINE__NEWLINE_- U Zagrebu obilje\xc5\xbeena tre\xc4\x87a obljetnica Prvog op\xc4\x87eg sabora Hrvatske demokratske zajednice._NEWLINE__NEWLINE_- U Republici Hrvatskoj upisano 55 politi\xc4\x8dkih organizacija, priop\xc4\x87eno iz Ministarstva pravosu\xc4\x91a i uprave._NEWLINE__NEWLINE_- Dramati\xc4\x8dne vijesti o kriti\xc4\x8dnom polo\xc5\xbeaju hrvatskih vojnika, tzv. "somoborske grupe", koji su ve\xc4\x87 13 mjeseci u zatvoru Okru\xc5\xbenog suda u Somboru._NEWLINE__NEWLINE_- Ruski predsjednik Jeljcin objelodanio svoja ne\xc4\x8dela za rje\xc5\xa1avanje rata u BiH. Plan ima osam to\xc4\x8daka i apsolutna je podr\xc5\xa1ka Vanceovoj i Owenovoj viziji budu\xc4\x87eg ustrojstva i administrativne podjele BiH._NEWLINE__NEWLINE_- Komisija UN za ljudska prava donijela dvije rezolucije o kr\xc5\xa1enju tih prava na podru\xc4\x8dju biv\xc5\xa1e Jugoslavije, u kojima je srpska strana o\xc5\xa1tro optu\xc5\xbeena kao glavni krivac._NEWLINE__NEWLINE_- Bill Clinton i Boutros Ghali u Bijeloj ku\xc4\x87i postigli suglasnost o planu zra\xc4\x8dne operacije dopreme humanitarne pomo\xc4\x87i za stanovnike Bosne "pod okriljem UN"._NEWLINE_1994._NEWLINE__NEWLINE_- Predsjednik Republike Hrvatske dr. Franjo Tu\xc4\x91man, na prvoj sjednici Sredi\xc5\xa1njeg odbora HDZ-a u Zagrebu, najavio potrebu dogovora s Muslimanima, jer to me\xc4\x91unarodni \xc4\x8delnici preporu\xc4\x8duju kao uvjet za pomo\xc4\x87 pri rje\xc5\xa1avanju problema UNPA-zona u Hrvatskoj i otvaranje brojnih me\xc4\x91unarodnih institucija._NEWLINE__NEWLINE_- Ministar vanjskih poslova Hrvatske dr. Mate Grani\xc4\x87 govorio u \xc5\xbdenevi na redovitoj godi\xc5\xa1njoj sjednici Komisije UN za ljudska prava i istaknuo da hrvatska Vlada ne odobrava niti je u njezinoj politici da na bilo koji na\xc4\x8din pridonosi stvaranju ozra\xc4\x8dja povoljnog za kr\xc5\xa1enje ljudskih prava, a me\xc4\x91u ostalim, vodi se istraga protiv 227 osoba osumnji\xc4\x8denih za terorizam i druga djela protivna humanitarnom pravu._NEWLINE__NEWLINE_- U Mostaru ve\xc4\x87 vi\xc5\xa1e od deset dana nitko nije poginuo._NEWLINE__NEWLINE_- U Me\xc4\x91ugorju, na sastanku predstavnika Armije BiH i HVO-a, u prisutnosti predstavnika UNPROFOR-a, dogovorena zamjena 1.000 zato\xc4\x8denika._NEWLINE__NEWLINE_- Muslimanske snage, samo dan prije stupanja na snagu primirja, nastavile \xc5\xbeestok napad na Vitez i Uskoplje (Gornji Vakuf)._NEWLINE__NEWLINE_- Unato\xc4\x8d naredbi UNPROFOR-a, bosanski Srbi izvla\xc4\x8de i prebacuju topove iz zabranjene u slobodnu zovu i time grubo kr\xc5\xa1e ultimatum NATO-a._NEWLINE__NEWLINE_- Glasnogovornik UNPROFOR-a u Sarajevu Bill Aikman priznao da jo\xc5\xa1 ima srpskih topova s posadama oko Sarajeva._NEWLINE_1995._NEWLINE__NEWLINE_- Tridesetprvi o\xc5\xbeujka vjerojatno \xc4\x87e zna\xc4\x8diti samo formalni kraj mandata UNPROFOR-a. Niti \xc4\x87e toga dana UNPROFOR nestati iz Hrvatske niti \xc4\x87e Hrvatska toga dana krenuti u rje\xc5\xa1avanje problema okupiranih podru\xc4\x8dja drugim sredstvima. Dramati\xc4\x8dnost 31. o\xc5\xbeujka vole pothranjivati oni koji \xc5\xbeele zadr\xc5\xbeati status quo, rekao u intervjuu za "Ve\xc4\x8demji list" Miomir \xc5\xbdu\xc5\xbeul, hrvatski veleposlanik pri UN u \xc5\xbdenevi._NEWLINE__NEWLINE_- EU nije sudjelovao u sve\xc4\x8danom otvaranju mosta koji spaja hrvatske dijelove Mostara._NEWLINE__NEWLINE_- Prvi hrvatski gardijski zdrug, elitna postrojba Hrvatske vojske, \xc4\x8diji pripadnici brane domovinu jo\xc5\xa1 od 1990. godine, u Rakitju kraj Zagreba proslavio prvu obljetnicu postojanja._NEWLINE__NEWLINE_- Na sjednici Arhijerijskog sinoda Srpske pravoslavne crkve u Bijeljini, kojom je predsjedao patrijarh srpski Pavle, bili prisutni i Radovan Karad\xc5\xbei\xc4\x87 i Milan Marti\xc4\x87._NEWLINE_1996._NEWLINE__NEWLINE_- U Zagrebu odr\xc5\xbeana dvodnevna sjednica Glavnog odbora HDZ-a, na kojoj je dr. Tu\xc4\x91man naglasio: "Dono\xc5\xa1enjem odluka temeljem vlastitih prosudbi, oslobodili smo zemlju, pokrenuli oslobodila\xc4\x8dke akcije u BiH i stvorili uvjete da postanemo regionalna sila, \xc4\x8dimbenik bez kojeg se ne mo\xc5\xbee."'